MRT คึกคักเช่าป้าย HBD ศิลปินเกาหลี
ชอย ยอง เจ GOT7-FC ลงขันที่สถานีสวนจตุจักรฉลองวันเกิด 23 ปี,ผู้สื่อข่าวรายงานเมื่อวันที่ 12 ก.ย. ว่า ตลอดสัปดาห์ที่ผ่านมา ที่บริเวณโถงทางเดินเข้าสถานี รถไฟฟ้าใต้ดิน สถานีสวนจตุจักร ฝั่งลานจอดรถปาร์คแอนด์ไรด์ มีกลุ่มวัยรุ่นจำนวนมาก มาเข้าคิวรอถ่ายรูปที่หน้าป้ายไฟโฆษณาป้ายหนึ่ง ซึ่งเป็นรูปศิลปินนักร้องดังจากเกาหลี ชอย ยอง เจ  วง GOT7 โดยในป้ายระบุข้อความ Happy 23rd Bitrthday อวยพรครบรอบวันเกิดปีที่ 23 ของนักร้องหนุ่มหล่อแดนโสม ซึ่งตลอดวันจะมีบรรดาแฟนคลับของนักร้องดังแวะเวียนมาถ่ายภาพป้ายโฆษณา พร้อมถ่ายภาพคู่กับป้ายด้วยบรรยากาศที่คึกคักชื่นมื่น,น.ส.มรรษมน คะพันธ์ อายุ 20 ปี นักศึกษาคณะประมง มหาวิทยาลัยเกษตรศาสตร์ กล่าวกับผู้สื่อข่าวว่า เป็นแฟนคลับวง GOT7 ประมาณปีครึ่ง จะติดตามผลงานมาโดยตลอด ล่าสุดเห็นจาก ทวิตเตอร์เมื่อสัปดาห์ที่ผ่านมาว่า ทางกลุ่มแฟนคลับนำป้ายโฆษณาฉลองวันเกิดชอย ยอง เจ ตรงกับวันที่ 17 ก.ย. มาติดที่สถานีรถไฟฟ้าสวนจตุจักรปีนี้ อายุครบ 23 ปี และเป็นวันที่วงจะออกอัลบั้มใหม่ด้วย ตนเลยมาถ่ายรูปเก็บไว้เป็นที่ระลึก,เกี่ยวกับป้ายโฆษณาดังกล่าว ประชาสัมพันธ์ บริษัท ทางด่วนและรถไฟฟ้ากรุงเทพ จำกัด (BEM) แจ้งว่า กลุ่มแฟนคลับวง GOT7 มาเช่าพื้นที่โฆษณาผ่านบริษัท แบงค็อก เมโทร เน็ทเวิร์ค จำกัด ผู้ให้บริการพื้นที่โฆษณาเชิงพาณิชย์ภายในระบบรถไฟฟ้าใต้ดิน เพื่อติดป้าย Ligthbox มาได้ระยะหนึ่งแล้ว ทราบว่ามีแฟนคลับของศิลปินดังกล่าวที่ใช้บริการรถไฟฟ้า MRT แวะเวียนมาถ่ายรูปตลอดเวลา.
ผู้สื่อข่าวรายงานเมื่อวันที่ 12 ก.ย. ว่า ตลอดสัปดาห์ที่ผ่านมา ที่บริเวณโถงทางเดินเข้าสถานี รถไฟฟ้าใต้ดิน สถานีสวนจตุจักร ฝั่งลานจอดรถปาร์คแอนด์ไรด์ มีกลุ่มวัยรุ่นจำนวนมาก
รถไฟฟ้าใต้ดิน,ป้ายไฟโฆษณา,GOT7,ชอย ยอง เจ,แฟนคลับ